Бојана Машковић
<s>Бојана Машковић (Београд, 7. октобар 1985) јесте српска певачица, композитор и текстописац.</s><s>Идејни је творац пројекта и хуманитарног концерта Дете од снова, који је посвећен деци оболелој од рака.</s>

<s>Образовање 
Са девет година уписује музичку школу Јосип Славенски у Београду, смер клавир.</s><s>Средњу музичку школу Јосип Славенски и гимназију Свети Сава похађала је паралелно, да би се потом уписала на Факултет Музичке Уметности на коме је дипломирала са просечном оценом 9,5 на смеру за Општу музичку педагогију.</s><s>Упоредо са теоријским смером у средњој музичкој школи похађала је и смер за соло певање у музичкој школи Стеван Стојановић Мокрањац.</s><s>У току школовања на Факултету Музичке Уметности освојила је прво место на републичком такмичењу солфеђа младих студената Србије.</s>

<s>Педагошки рад 
Педагошким радом се бави пуних десет година.</s><s>Пет година је у Средњој школи Артимедија радила као професор предмета солфеђо, теорија музике, историја музике, музичко и певање.</s><s>Обучава младе поп певаче.</s><s>Заједно са композитором и музичким продуцентом Марком Коном и младим композитором дечијих песама Немањом Михајловићем оснивач је школе Voice Stars Factory.</s>

<s>Музичка каријера 
Од четврте године бави се певањем и глумом.</s><s>Била је члан дечјег хора Позоришта Пуж.</s><s>Бави се компоновањем и писањем текстова као и певањем пратећих вокала.</s><s>Као вокaлни солиста наступала је на многим омладинским музичким фестивалима у Србији и региону.</s><s>Била је вокални сoлиста у емисији Пази свеже обојено која се од 1996 — 1998. године емитовала на Првом програму РТС-а.</s><s>Наступила је, 2019. године, и као један од гостујућих солиста Рок опере новосадског Биг бенда.</s><s>Била је пратећи вокал на концертима групе Хари Мата Хари и Рибље Чорбе у емисији Луда Народна Ноћ.</s>

<s>Музички фестивали 
Као композитор и текстописац вечера младих звезда била је, 2011. године, учесник музичког фестивала Сунчане скале у Црној Гори.</s><s>Тада је била и члан жирија главне вечери фестивала.</s>

<s>Песма за Евровизију 
Дебитовала је на такмичењу Беовизија 2020. са песмом Као музика за коју је написала текст.</s><s>Други пут је, 2022. године, учествовала на избору за Песму за Евровизију са песмом Дама.</s>

<s>Хуманитарни рад 
Бави се хуманитарним радом, реализатор је и идејни творац пројекта и хуманитарног концерта Дете од снова, који је посвећен деци оболелој од рака и удружењу Увек са децом.</s><s>Компоновала је и написала текст за нумеру Дете од снова коју изводе многе познате личности.</s>

<s>Референце</s>

<s>Спољашње везе 
 Дете од снова
 Бојана Машковић на TV Happy о песми Дете од снова
 РТС: Беовизија 2020, Бојана Машковић — Као музика
 РТС: Песма за Евровизију 2022, Бојана Машковић — Дама</s>

<s>Rođeni 1985.</s><s>Srpske pevačice
Srpski tekstopisci</s>

